A Filetta
A Filetta – iš Korsikos (Prancūzija) kilusi muzikos grupė. Atlieka tradicines Korsikos bei religines dainas a capella polifoniniu dainavimo būdu. Grupės pavadinimas korsikiečių kalba reiškia „papartis“. Per 30 savo gyvavimo metų „A Filetta“ tapo svarbiu Korsikos kultūros ambasadoriumi. 2009 m. dalyvavo ture po Europos šalis, Braziliją, 2010 m. – po Japoniją. Kolektyvo muzika panaudota įvairių prancūzų filmų garso takeliams.